《送王君章掾史侍司众丞督办河防竹木还京》
元代·成廷圭

方今禹稷际昌期，河水横流适在兹。十七万人重浚日，三千馀在再清时。

相君功德邱山重，天使声名草木知。为送大农王掾史，小儒歌诵入新诗。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。